Այսօր բոլորն էլ տնավորված-ընտանիքավորված, ապրում են Դարբասում, շրջանի հարևան գյուղերում, Սիսիանում և Երևանում: Իսկ Հասմիկ մայրիկն իր վաստակած ծերությունն է վայելում կրտսեր որդու՝ գյուղատնտես-մեխանիզատոր Գեղամի ու նրա ընտանիքի ջերմ հոգածությամբ ու գուրգուրանքով շրջապատված: Ամուսնուն 25 տարի առաջ է կորցրել: Կորցրել է նաև իր տաս երեխաներից երկուսին՝ երիտասարդ, իր հարազատ աղջկան և մեկ էլ՝ Բուրթելու որդիներից մեկին: Երկուսի համար էլ հավասար՜ սրտից արյուն է կաթացել, և մինչև հիմա վերքը դեռ բաց է, չի սպիացել…